ดูความเปลี่ยนแปลงทางพฤติกรรม ดูความเปลี่ยนแปลงทางร่างกาย
ความเจ็บปวดเปลี่ยนนิสัยสุนัขได้ แม้จะเป็นสุนัขที่เล่นด้วยได้ ก็อาจจะกัดเอาถ้ามันเจ็บมากๆ  ถึงสุนัขจะไม่เคยกัดใครมาก่อน แต่ถ้ามันรู้สึกเจ็บขึ้นมาก็อาจกัดได้ สุนัขที่กำลังเจ็บอาจกัดคุณได้ถ้าคุณไปแตะหรือขยับจุดที่มันเจ็บอยู่ ถือเป็นการตอบสนองตามธรรมชาติ ที่เมื่อถูกแตะบริเวณที่เจ็บ ก็ต้องหันไปทางตรงนั้น และสุนัขก็อาจกัดตามสัญชาติญาณของมันได้ คุณอาจเห็นว่ามันเตือนด้วยการครางก่อน สุนัขที่เตรียมจะกัดอาจหูลู่ไปด้านหลังหรือแยกเขี้ยวให้เห็น ซึ่งเป็นกลไกทางธรรมชาติที่สุนัขใช้เพื่อป้องกันไม่ให้เกิดความเจ็บปวดอีก สุนัขที่มีอาการเจ็บปวดก็จะกินอาหารน้อยลง ถ้าอยู่ๆ สุนัขของคุณกินข้าวน้อยลง นั่นอาจแปลว่ามันเจ็บอยู่ก็ได้ สุนัขที่เจ็บปากอาจกินไปทำอาหารหล่นจากปากไปด้วย สุนัขที่เจ็บอาจดูลุกลี้ลุกลนหรือดูไม่ค่อยสบายเนื้อตัวเท่าไร มันอาจเดินวนไปมา วนหาตำแหน่งนั่งซ้ำๆ หรือลุกขึ้นแล้วนั่งลงบ่อยๆ สุนัขที่เจ็บอยู่อาจเปลี่ยนเวลาการนอนของมัน โดยที่มันจะนอนมากกว่าปกติ หรือนอนหลับยาก การส่งเสียงที่ไม่ปกติ อย่างเสียงคราง เสียงร้อง เสียงหงิงๆ หรือแม้กระทั่งเสียงขู่ ก็อาจเป็นสัญญาณของความเจ็บได้  เสียงแบบนี้อาจจะเกิดขึ้นตอนที่มีการขยับร่างกายบางอย่าง เช่น ตอนที่ลุกขึ้น มันจะช่วยให้เบาะแสเกี่ยวกับธรรมชาติของความเจ็บปวดกับคุณได้  บางทีสุนัขที่ส่งเสียงออกมาเป็นปกติ อยู่ดีๆ ก็อาจเงียบไปเลยก็ได้ พฤติกรรมการหลีกเลี่ยง เช่นการหลบซ่อน หรืออายที่จะพบปะกับผู้คนหรือสัตว์ตัวอื่นก็มักจะเกิดขึ้นเป็นปกติเมื่อสุนัขรู้สึกเจ็บปวด พฤติกรรมเหล่านี้เกิดขึ้นเพื่อหลีกเลี่ยงสถานการณ์ที่อาจทำให้เจ็บตัวได้  ถ้าสุนัขหันหัวหนีตอนที่คุณจะลูบหัว หรือขยับหนีตอนที่คุณจะแตะ นั่นก็อาจเป็นสัญญาณของความเจ็บได้ ให้จับตาดูพฤติกรรมเหล่านี้ไว้ถ้าหากว่าสุนัขของคุณชอบที่จะถูกสัมผัสในช่วงปกติ พฤติกรรมเหล่านี้อาจควบคู่ไปกับที่สุนัขจะดูเพิกเฉย ไม่ค่อยโต้ตอบเท่าตอนปกติด้วย คุณอาจสังเกตเห็นภาวะซึมเศร้าหรือความหดหู่ทางใจได้ ถ้าสุนัขของคุณกำลังเจ็บ  สุนัขบางตัวจะมีอาการเรียกร้องความสนใจตอนที่มันเจ็บ มากกว่าที่จะหลีกเลี่ยง และถ้ามันเจ็บ ก็จะทั้งหลีกเลี่ยงหรือเรียกร้องความสนใจในระดับมากกว่าปกติ การรู้นิสัยนี้ของมันยามปกติจะช่วยให้เห็นปัญหาได้มากมายเลยล่ะ  เมื่อสุนัขเกิดเจ็บปวด คุณอาจเห็นว่าตอนที่มันขับถ่าย มันอาจมีท่าทางที่ต่างออกไป อย่างเช่น สุนัขตัวผู้มักจะยกขาขึ้นเพื่อปัสสาวะ แต่ตอนมันเจ็บมันอาจไม่ยกก็ได้ คุณอาจเห็นความเปลี่ยนแปลงด้านความบ่อยที่สุนัขจะขับถ่าย หรือมันอาจเกิดอุบัติเหตุเมื่อจะไปยังสถานที่ที่มันไปเป็นปกติ หรือไปเพื่อขับถ่ายก็ได้ ความเจ็บอาจเปลี่ยนนิสัยการถ่าย ขึ้นอยู่กับระดับของมัน และนั่นอาจทำให้มันท้องผูกได้ด้วย หนึ่งในสัญญาณที่เห็นชัดที่สุดก็คือการเดินกะเผลกนี่แหละ ซึ่งมันจะเดินแบบนี้ตอนที่มันรู้สึกเจ็บที่จะทิ้งน้ำหนักลงขาข้างนั้น  ถ้าขาเจ็บล่ะก็ มันก็จะพยายามไม่ใช้ขานั้น และบางครั้งอาจเดินสามขาแทน สุนัขที่เจ็บตัวอยู่ก็มักจะเดินไปไหนมาไหนน้อยลงด้วย นอกจากเดินกะเผลก คุณอาจเห็นการเคลื่อนไหวอื่นๆ ของมันเปลี่ยนไปด้วย ตัวอย่างเช่น สุนัขของคุณอาจมีปัญหากับการขึ้นหรือลง มันอาจเดินไปมาช้าลงกว่าปกติ หรือดูไม่เต็มใจที่จะทำอะไรบางอย่าง การที่ลังเลที่จะขึ้นหรือลงบันได วิ่ง หรือกระโดด ก็เป็นสัญญาณของความเจ็บได้เช่นกัน สังเกตท่าทางที่สุนัขของคุณวางตำแหน่งของหัวและหางเอาไว้ ไม่ว่าจะเปลี่ยนไปจากท่าทางปกติอย่างไร เช่น หางตก หรือหางงอ นั่นก็อาจเป็นหลักฐานของความเจ็บปวดได้  ถ้าสุนัขของคุณยกขาขึ้นต่างจากปกติ นั่นอาจเป็นสัญญาณของความเจ็บได้ ความเจ็บอาจทำให้สุนัขของคุณยืนหลังค่อม หรือดูยืนหรือเคลื่อนไหวท่าทางแข็งๆ ด้วยก็ได้ ถ้าสุนัขของคุณบาดเจ็บ คุณอาจสังเกตเห็นได้ว่ามันหายใจถี่และหอบหนักขึ้น สุนัขที่หอบบ่อยๆ แม้ว่าอากาศจะเย็นก็ตามนั้น อาจเจ็บอยู่ก็ได้ ดวงตาของสุนัขสามารถบอกถึงความเจ็บปวดที่มันรู้สึกอยู่ได้มากเลยล่ะ ถ้ามันเจ็บบริเวณดวงตา คุณก็อาจเห็นได้ว่าตามันจะหยีๆ ตาแดง ตาขุ่น หรือสีตาเปลี่ยนไป  สุนัขอาจขยี้ตาตรงจุดที่มันเจ็บ ถ้าหากว่าสุนัขถูตาตัวเองบ่อยๆ นั่นแปลว่ามันรู้สึกไม่ค่อยสบายกับบริเวณนั้นนั่นเอง ดวงตายังใช้บอกถึงความเจ็บปวดที่บริเวณอื่นได้อีกด้วย การที่ตาหยีแปลว่ามันเจ็บตา แต่สุนัขบางตัวก็จะหยีตาถ้ามันเจ็บส่วนอื่นด้วยเช่นกัน รูม่านตาที่เบิกกว้างก็เป็นสัญญาณของความเจ็บได้เช่นกัน
ระวังโดนกัด. สังเกตเวลาสุนัขกิน. ดูความกระสับกระส่าย. สังเกตเวลานอนที่เปลี่ยนไป. ฟังเสียงที่เปลี่ยนไปของสุนัข. สังเกตพฤติกรรมการหลีกเลี่ยง. ใส่ใจกับนิสัยการปัสสาวะของสุนัข. ดูการเดินกะเผลก. จับตาดูปัญหาการเคลื่อนไหวอื่นๆ. สังเกตท่าทางที่เปลี่ยนไป. ดูการหายใจของสุนัข. ดูตาของสุนัข.
https://www.wikihow.com/Tell-if-a-Dog-Is-in-Pain https://www.wikihow.com/Tell-if-a-Dog-Is-in-Pain
Looking for Behavioral changes Looking for Bodily Changes